Luukas Hiltunen

Luukas Hiltunen (s. 9. joulukuuta 1996, Joensuu) on suomalainen säveltäjä.

 Ura 
pienoiskuva|Säveltäjä Luukas Hiltunen Näsijärven rannalla 30. lokakuuta 2022. Omakuva.
Pohjois-Kymen musiikkiopistosta musiikillisen tiensä aloittanut Hiltunen valmistui Lahden konservatoriosta ammattimuusikoksi keväällä 2018. Hänen näyttökonserttinsa Violin Meets Viola järjestettiin Ristinkirkossa 23. maaliskuuta 2018. Elokuussa 2019 Hiltunen aloitti musiikkipedagogin pätevyyteen johtavat opintonsa Tampereen ammattikorkeakoulussa. 

8. maaliskuuta 2018 Hiltunen esiintyi Sinfonia Lahden nuorten solistien konsertissa Sibeliustalossa viulusolistina soittaen Max Bruchin Viulukonsertosta nro 1 g-molli ensimmäisen osan. Samana vuonna 8. syyskuuta Sinfonia Lahti kantaesitti kansainvälisellä Sibelius-festivaalillaan ylimääräisenä ohjelmanumerona kapellimestari Dima Slobodenioukin johdolla Hiltusen transkription sinfoniaorkesterille Jean Sibeliuksen urkuteoksesta Intrada, Op. 111a. Sointuva sovitus sai innostuneen vastaanoton paikalla olleen Sibelius Onen (Kansainvälisen Jean Sibelius-säätiön) puheenjohtajan Andrew Barnettin arvioimana.

Keväällä 2019 tanskalainen musiikkikustantamo Edition Wilhelm Hansen kustansi Hiltusen sovituksen jousikvartetille Jean Sibeliuksen alun perin viululle ja pianolle säveltämästä Scène d’Amour -teoksesta. Sovitus on sittemmin soinut muun muassa 1. toukokuuta 2021 Rovaniemellä Kulttuuritalo Korundissa Lapin kamariorkesterin vappukonsertissa, 26. heinäkuuta 2021 Ainolassa Järvenpäässä Meidän Festivaalilla Kamus-kvartetin tulkitsemana sekä 4. syyskuuta 2022 Sibeliuksen syntymäkodissa Hämeenlinnassa Utu-kvartetin tulkitsemana. Keväällä 2021 Hiltunen sovitti Armas Järnefeltin Miranda-näyttämömusiikin orkesterisarjaksi kustantaja Fennica Gehrmanin tilauksesta. 20. maaliskuuta 2019 Hiltunen johti Ristinkirkossa meditatiivisen, sopraanolle ja kamariorkesterille säveltämänsä Do not let your hearts be troubled -teoksen kantaesityksen, solistina esityksessä toimi sopraano Janina Mäyry.

Hiltusen sävellystuotannosta ovat muun muassa 26. kesäkuuta 2020 valmistunut kolmiosainen ja kestoltaan 30-minuuttinen uusromanttinen Sinfonia nro 1 suurelle orkesterille,, 30. tammikuuta 2021 valmistunut kolmiosainen, tyyliltään uusklassinen ja kestoltaan 15-minuuttinen Sarja huilulle ja sellolle, 7. toukokuuta 2022 valmistunut William Shakespearen Romeo ja Julia -tragedian inspiroima, laajuudeltaan neliosainen ja kestoltaan 40-minuuttinen uusromanttinen Jousikvartetto nro 1, lisänimeltään Kertomus kahdesta rakastavaisesta, sekä 27. kesäkuuta 2019 valmistunut 15-minuuttinen Conversion-konserttifantasia pianolle, joka musiikillisesti kuvailee Apostolien teoissa esiintyvän apostoli Paavalin kääntymyskokemuksen Damaskoksen tiellä. Sinfonia sai ensiesityksensä 18. huhtikuuta 2022 Järvenpää-talon Sibelius-salissa Sinfoniaorkesteri Vivon ja kapellimestari Erkki Lasonpalon toimesta. Sinfonian sävellysprosessi kesti lähes 18 kuukautta. Partituuri käsittää 72 sivua.

Jousikvartetto nro 1 kantaesitettiin Hiltusen Con Amore-säveltäjäkonsertissa 25. marraskuuta 2022 klo 17 Haiharan kartanossa Tampereella vuonna 2021 järjestäytyneen pirkanmaalaisen Jousikvartetti ILMEen soittamana. Samassa yhteydessä sai ensiesityksensä myös Sarja huilulle ja sellolle, artisteina huilisti Lotta Rissanen sekä sellisti Taina Raittila. Omien sanojensa mukaan hän on omistanut teoksen isoisänsä muistolle.

Tamperelainen pianisti Ville Hautakangas kantaesitti Conversionin levynjulkaisukonsertissaan Tampere-talossa 28. marraskuuta 2022. 20. elokuuta 2022 Duo Lehtinen & Lipasti, Pauliina Lehtinen, viulu ja Sakari Lipasti, piano, kantaesittivät Kangasalan Lepokodissa Hiltusen sovituksen viululle ja pianolle Jean Sibeliuksen Finlandia-hymnistä, ensimmäisen laatuaan. Lapin kamariorkesteri kantaesitti 13. lokakuuta 2022 Baletin taikaa-konsertissaan Rovaniemellä Kulttuuritalo Korundissa yhteistyössä Lapin musiikki- ja tanssiopiston balettiopiskelijoiden kanssa Hiltuselta tilaamansa sovitukset Pjotr Tšaikovskin Makeishaltijattaren tanssista ja Lumihiutaleiden valssista Pähkinänsärkijä-baletista. Toukokuussa 2023 Lapin kamariorkesteri tilasi Hiltuselta sovituksen Rossinin Sevillan parturi -alkusoitosta, joka kantaesitettiin orkesterin Ruskakiertueella ma 11.9.2023 Levillä.

Luukas Hiltunen valittiin heinäkuussa 2023 Mikkelin musiikkijuhlien nuoreksi säveltäjäksi. Hänen Emily Dickinsonin runoon säveltämänsä Scintillation-teoksen esitti Saimaa-sinfonietta, Orkester Norden sekä Helsingin filharmoninen kuoro Mikkelin musiikkijuhlilla 3. elokuuta 2024 Erkki Lasonpalon johdolla. Lokakuun 6. päivänä 2024 kantaesitettiin Hämeenlinnan Wetterhoffin Kutomossa Aleksis Kiven Ikävyys-runoon sävelletty laulu. Sen esittivät baritoni Jussi Vänttinen ja pianisti Kristian Attila. Kyseessä oli Sibelius-seuran tilaustyö. Lokakuun 24. päivänä oli puolestaan Hiltusen säveltämän Mendelssohn-Bartholdyn kuudennen, keskeneräiseksi jääneen sinfonian täydennyksen (rekonstruktion) kantaesitys Vaasassa. Sen esittivät Vaasan ja Seinäjoen kaupunginorkesterit kapellimestari James Sherlockin johdolla. Teosta kommentoitiin: "Nostan hattua säveltäjä Luukas Hiltuselle, joka lyhyistä ja katkelmallisista orkesteripartituurin merkinnöistä pystyi luomaan täysiä osia Mendelssohnin nuotinnoksesta. Tehtävä vaatii suunnatonta musiikin tuntemusta, joka Hiltusella epäilemättä on". Lappeenrannan kaupunginorkesteri esitti Mendelssohnin 6. sinfonian täydennyksen Lappeenranta-salissa 15. toukokuuta Erkki Lasonpalon johdolla

Ruoveden kamarimusiikkifestivaalilla esitettiin Hiltusen sovitus Dvorakin kamarisinfonian Jousikvartetosta nro 12 F-duuri Muroleen kirkossa 26. kesäkuuta 2025,  Mendelssohnin Sanattomasta laulusta huilulle ja pianolle huilisti Anna Aminoffin ja pianisti Inge Spinetten tulkitsemana 27. kesäkuuta 2025 sekä Griegin Peer Gyntistä huilulle ja pianolle, huilisti Anna Aminoffin ja pianisti Jan Michelsin tulkitsemana 28. kesäkuuta 2025. Huilisti Lotta Rissasen ja sellisti Taina Raittilan esittivät Hiltusen Sarjan huilulle ja sellolle (2021) Sibeliuksen syntymäkodissa Hämeenlinnassa, 17. marraskuuta 2025.

Lapin kamariorkesteri esitti Pjotr Tšaikovskin Romeo ja Julia -fantasia-alkusoitosta (1880) Hiltusen kamariorkesteriversion (2024) Kirkkoniemen kirkossa Norjassa 19. helmikuuta 2026 (maailmankantaesitys) ja 25. helmikuuta 2026 Kulttuurikeskus Korundissa Rovaniemellä (Suomen ensiesitys).

 Muuta 
Teosto-asiakkuutensa ohella Hiltunen on kuulunut syksystä 2017 Suomen nuottigraafikkojen yhdistykseen, elokuusta 2020 Muusikkojen Liittoon ja syyskuusta 2024 alkaen Suomen Musiikintekijöiden liittoon. Hiltusen musiikkia on luonnehdittu traditionaaliseksi, helposti lähestyttäväksi, puhuttelevaksi, tyyliltään yhtenäiseksi ja soitinnallisesti ihanteellisesti kirjoitetuksi.

 Lähteet 

Luokka:Suomalaiset säveltäjät
Luokka:Vuonna 1996 syntyneet
Luokka:Elävät henkilöt